Afișaj electoral din campania prezidențială din 2009 FOTO: Mediafax Foto

„Eu nu am cunoştinţă de acest lucru, pentru că nu mi-am gestionat niciodată campaniile şi mai ales în 2009 fiind preşedinte, în 2004 am făcut campania în sediul PDL. În 2009, fiind preşedinte în funcţie, n-am putut să utilizez infrastructura de campanie a PDL. Sunt convins că cei responsabili de gestionarea campaniei vor da răspunsurile adecvate”, a spus fostul președinte. „Nu m-am ocupat niciodată de finanţarea campaniilor mele.[...] Dacă va trebui să răspund, cu siguranţă mă vor chema procurorii”, a adăugat fostul șef al statului.

Declaraţiile lui Traian Băsescu vin ca răspuns la denunţul depus la DNA de fostul ministru al Comunicaţiilor Gabriel Sandu, care le-a spus anchetatorilor că, din mita pe care a primit-o în afacerea licenţelor Microsoft, o parte s-a dus la PDL şi pentru campania prezidenţială din 2009.